ઘાટકોપર રેલવે-સ્ટેશન પર ચાર દિવસમાં બે યુવતીઓના આત્મહત્યાના કિસ્સા બનતાં રેલવે-પોલીસ ચોંકી ઊઠી છે. પહેલા બનાવમાં યુવતીએ તેના પપ્પાની સામે જ ડિપ્રેશનમાં આવીને આત્મહત્યા કરી હતી, જ્યારે બુધવારે સાંજે બનેલા બનાવમાં આત્મહત્યા કરનાર યુવતીએ હૉસ્પિટલમાં તેના પતિની સામે પોતે ટ્રૅક ક્રૉસ કરી રહી હતી અને અકસ્માત થયો હતો એવું સ્ટેટમેન્ટ આપતાં આત્મહત્યાનો કેસ ટ્રૅક-ક્રૉસિંગનો બની ગયો હતો. બીજા બનાવમાં રેલવે-પોલીસ લીધેલા ત્વરિત પગલાને લીધે યુવતીનો જાન બચી ગયો હતો.